ລັດຖະບານໄທສະໜັບສະໜູນ ໃຫ້ປະກັນໂຕ ພວກຜູ້ນໍາເສຶ້ອແດງ
ພວກ​ປະ​ທ້ວງ​ຫລາຍ​ຮ້ອຍ​ຄົນ​ໄດ້​ຖືກ​ຈັບ ລຸນ​ຫລັງ​ການ​ປະ​ທ້ວງ​ຕໍ່ຕ້ານ​ລັດຖະບານ​ຢ່າງ​ຂະໜານ​ໃຫຍ່​ໃນ​ບາງກອກ ​ໃນ​ເດືອນ​ເມສາ​ແລະ​ພຶດສະພາຜ່ານມາ.
ລັດຖະບານໄທໄດ້ໃຫ້ການສະໜັບສະໜູນ ແກ່ການອະນຸຍາດໃຫ້ປະກັນໂຕອອກຈາກຄຸກໄດ້ ຜູ້ນໍາບາງຄົນຂອງພວກຝ່າຍຄ້ານເສື້ອແດງ ຫລື ນປຊ ທີ່ໄດ້ຖືກຈັບລຸນຫລັງການປະທ້ວງຕໍ່ຕ້ານລັດຖະບານ ເມື່ອຕົ້ນປີນີ້ ການແນະນໍາໃຫ້ອະນຸຍາດໃຫ້ປະກັນໂຕໄດ້ດັ່ງກ່າວ ມີຂຶ້ນໃນວັນອັງຄານວານນີ້ ພ້ອມໆກັນກັບທີ່ລັດຖະບານໄທໄດ້ປະກາດຍົກເລີກກົດພາວະສຸກເສີນ ຢູ່ໃນບາງກອກ ເຖິງແມ່ນຍັງມີການປະທ້ວງເປັນປະຈໍາຂອງພວກເສື້ອແດງຢູ່ກໍຕາມ ດາຣາ ມີລາຍງານເລື້ອງນີ້ມາສະເໜີທ່ານໃນອັນດັບຕໍ່ໄປ ໃນວັນອັງຄານວານນີ້ ຄະນະລັດຖະມົນຕີໄທໄດ້ຕົກລົງເຫັນພ້ອມນໍາກັນວ່າ ຄວນຈະອະນຸຍາດໃຫ້ມີການປະກັນໂຕອອກຈາກຄຸກໄດ້ ພວກປະທ້ວງເສື້ອແດງຝ່າຍຄ້ານ 100 ກ່ວາຄົນ ຍ້ອນພວກເຂົາເຈົ້າໄດ້ຖືກກ່າວຫາໃນຄວາມຜິດ ສະຖານເບົາເທົ່ານັ້ນ ພວກປະທ້ວງຫລາຍຮ້ອຍຄົນໄດ້ຖືກຈັບ ລຸນຫລັງທີ່ການປະ ທ້ວງຕໍ່ຕ້ານລັດຖະບານຢ່າງຂະໜານໃຫຍ່ໃນບາງກອກ ເມື່ອເດືອນເມສາແລະພຶດສະພາຜ່ານມານັ້ນ ໄດ້ກັບກາຍ ເປັນຄວາມຮຸນແຮງ ພວກປະທ້ວງເສື້ອແດງຫລາຍພັນຄົນ ໄດ້ເຂົ້າຄອບຄອງຫລາຍເຂດຂອງນະຄອນຫລວງບາງກອກ ເພື່ອທວງໃຫ້ລັດຖະ ບານ ຈັດການເລືອກຕັ້ງໃໝ່ຂຶ້ນ ລັດຖະບານໄດ້ສັ່ງໃຫ້ທະຫານເຂົ້າກວາດລ້າງຂັບໄລ່ພວກ ປະທ້ວງ ອອກໄປຈາກພື້ນທີ່ບ່ອນປະທ້ວງ ສົ່ງຜົນໃຫ້ເກີດ ການປະທະກັນຢ່າງຮຸນແຮງຫລາຍບັ້ນ ໃນຕະຫລອດເວລາ ສອງເດືອນຂອງການປະທ້ວງນັ້ນ ປາກົດວ່າມີຄົນເສຍຊີວິດ ໄປ 90 ຄົນ ສ່ວນໃຫຍ່ແມ່ນພົນລະເຮືອນ ພວກປະທ້ວງຈໍານວນນຶ່ງໄດ້ຈູດໄຟເຜົາຕຶກຮ້ານຄ້າ ຫລາຍກ່ວາ 30 ຫລັງ ແກນນໍາພວກປະທ້ວງຫລາຍຄົນຖືກຈັບໃນຂໍ້ຫາກໍ່ການຮ້າຍ ແລະອາດສາມາດ ປະເຊີນກັບໂທດປະຫານຊີວິດໄດ້ ແຕ່ມາຮອດປັດຈຸບັນນີ້ ກໍປາກົດວ່າຍັງບໍ່ມີຜູ້ໃດ ຖືກນໍາມາຂຶ້ນສານດໍາເນີນຄະດີເທື່ອ ໂຄສົກລັດຖະບານໄທ ທ່ານປະນິທານ ວັດຕະນະຍາກອນ ກ່າວວ່າ ການຕັດສິນໃຈຂັ້ນສຸດທ້າຍ ກ່ຽວກັບວ່າຈະອະນຸຍາດໃຫ້ປະກັນໂຕພວກປະທ້ວງອອກມາ ໄດ້ຫລືບໍ່ນັ້ນ ແມ່ນຂຶ້ນຢູ່ກັບສານ ຊຶ່ງທ່ານກ່າວຕໍ່ໄປວ່າ: ໃນວັນພຸດມື້ນີ້ ລັດຖະບານໄດ້ຍົກເລີກພາວະສຸກເສີນ ທີ່ໄດ້ປະກາດໃຊ້ໃນເຂດນະຄອນ ຫລວງບາງກອກ ແລະບັນດາຈັງຫວັດໃກ້ຄຽງ ໃນເດືອນເມສານັ້ນ ກົດພາວະສຸກເສີນ ທີ່ໃນຕອນນຶ່ງໄດ້ກວມເອົາຮອດ 1 ສ່ວນ 3 ຂອງປະເທດໄທນັ້ນ ອະນຸ ຍາດໃຫ້ລັດຖະບານສົ່ງທະຫານອອກປະຕິບັດງານໄດ້ໃນຕົວເມືອງ ເພື່ອຮັກສາຄວາມປອດ ໄພ ກວດກາສື່ມວນຊົນ ຫ້າມການໂຮມຊຸມນຸມຂອງປະ ຊາຊົນໃນທີ່ສາທາລະນະ ແລະຈັບກັກຂັງຜູ້ຕ້ອງສົງໃສໄດ້ຮອດ 30 ມື້ ໂດຍບໍ່ມີການຕັ້ງຂໍ້ຫາ ແຕ່ຢ່າງໃດກໍຕາມ ກົດໝາຍວ່າດ້ວຍຄວາມໝັ້ນຄົງພາຍໃນ ຈະຍັງມີຜົນບັງຄັບໃຊ້ຢູ່ ຊຶ່ງວາງ ຂໍ້ຈໍາກັດຮັດແຄບທີ່ເບົາກ່ວາ ແຕ່ກໍຍັງອະນຸຍາດໃຫ້ມີການຫ້າມອອກນອກບ້ານໃນຍາມກາງ ຄືນ ແລະປະກາດເຂດຫວງຫ້າມໄດ້ ແລະພວກຕ້ອງສົງໃສ ກໍສາມາດຖືກກັກຂັງໄດ້ເປັນອາ ທິດ ໂດຍບໍ່ມີການກ່າວຫາ ທ່ານປະນິພານ ໂຄສົກລັດຖະບານໄທ ກ່າວວ່າ ສະຖານະການດ້ານການເມືອງແລະຄວາມໝັ້ນຄົງຂອງໄທ ແມ່ນເກືອບເປັນປົກກະຕິແລ້ວ ໃນເວລານີ້ ທ່ານປະນິທານເວົ້າວ່າ ທ່ານປະນິທານກ່າວອີກວ່າ ລັດຖະບານຈະຕິດຕາມເບິ່ງສະຖານະການດ້ານຄວາມໝັ້ນຄົງ ເພື່ອເບິ່ງວ່າມີການປ່ຽນແປງໃດໆຫລືບໍ່ ທີ່ອາດຈະບັງຄັບໃຫ້ຕ້ອງກັບຄືນໄປສູ່ພາວະສຸກເສີນອີກນັ້ນ ໃນວັນອາທິດຜ່ານມານີ້ ພວກເສື້ອແດງ ຫລື ນປຊ ຫລາຍພັນຄົນ ໄດ້ພາກັນລົງສູ່ຖະໜົນຫົນທາງ ໂຮມຊຸມນຸມປະທ້ວງອີກໃນບາງກອກ ຮຽກຮ້ອງໃຫ້ລັດຖະ ບານປ່ອຍໂຕພວກຜູ້ນໍາຂອງເຂົາເຈົ້າ ການຊຸມນຸມໄດ້ຍຸດຕິລົງຢ່າງສັນຕິ ແຕ່ພວກເສື້ອແດງກໍໄດ້ປະຕິຍານວ່າ ຈະສືບຕໍ່ທໍາການປະທ້ວງ ເດືອນລ່ະສອງເທື່ອ ຈົນກ່ວາວ່າ ພວກຜູ້ນໍາຂອງເຂົາເຈົ້າຈະຖືກປ່ອຍອອກຈາກຄຸກ